Број: 123-14-O/3/9

Дана: 18.07.2014.

**ПРЕДМЕТ: ДОДАТНО ПОЈАШЊЕЊЕ КОНКУРСНЕ ДОКУМЕНТАЦИЈЕ**

**123-14-O – Набавка медицинске опреме за потребе Клиничког центра Војводине**

1. **ПИТАЊЕ ПОТЕНЦИЈАЛНОГ ПОНУЂАЧА:**

Предмет: Захтев за додатно појашњење конкурсне документације  у отвореном поступку јавне набавке добара бр.123-14-О –набавка медицинске опреме за потребе Клиничког центра Војводине.

Поштовани, у складу са чланом 63 Закона о јавним набавкама, обраћамо Вам се за додатно појашњење конкурсне документације за ЈН бр. 123-14-О – набавка опреме а за партију 34 – перфузор инфузијска пумпа.

Наиме, у захтеваној ехничкој спецификацији, односно техничким карактеристикама, захтевали сте да инфузиона пумпа поседује опцију:

•             посебни инфузиони профили за прецизно дозирање лекова који се користе у интензивној нези, анестезији и пацијент-контролисаној аналгезији

1.            Наше питање је везано за опцију пацијент – контролисане аналгезије. Наше питање је да ли ћете прихватити апарат који нема ову опцију а са бољим техничким карактеристикама, обзиром да на тржишту Републике Србије постоји само ЈЕДАН понуђач који је у могућности да понуди апарат са овом опцијом?

У складу са Законом о јавним набавкама (члан 9, 10, 12 те и 72) молимо Вас да прихватите наше сугестије као и да промените конкурсну документацију те и тиме омогућите учешће већег броја понуђача и спречите дискриминацију.

Члан 14 ,Заштита података:

Наручилац је дужан да:

1) чува као поверљиве све податке о понуђачима садржане у понуди које је као такве, у складу са законом, понуђач означио у понуди;

2) одбије давање информације која би значила повреду поверљивости података добијених у понуди;

3) чува као пословну тајну имена, заинтересованих лица, понуђача и подносилаца пријава, као и податке о поднетим понудама, односно пријавама, до отварања понуда, односно пријава.

Неће се сматрати поверљивим докази о испуњености обавезних услова, цена и други подаци из понуде који су од значаја за примену елемената критеријума и рангирање понуде.

Молимо вас да промените овако формулисани захтеве и да обезбедите учешће већег броја понуђача као и да самим тим испоштујете начела Закона о јавним набавкама.

Упућујемо вас на чланове Закона о јавним набавкама на које смо се позвали у горе наведеним захтевима те и који се тичу постављених питања, и овом приликом апелујемо на вас да их се придржавате у поцесу спровођења јавне набавке:

Члан 9, Начело ефикасности и економичности:

Наручилац је дужан да у поступку јавне набавке прибави добра, услуге или радове одговарајућег квалитета имајући у виду сврху, намену и вредност јавне набавке.

Наручилац је дужан да обезбеди да се поступак јавне набавке спроводи и додела уговора врши у роковима и на начин прописан овим законом, са што мање трошкова везаних за поступак и извршење јавне набавке.

Члан 10, Начело обезбеђивања конкуренције:

Наручилац је дужан да у поступку јавне набавке омогући што је могуће већу конкуренцију.

Наручилац не може да ограничи конкуренцију, а посебно не може онемогућавати било којег понуђача да учествује у поступку јавне набавке неоправданом употребом преговарачког поступка, нити коришћењем дискриминаторских услова, техничких спецификација и критеријума.

Члан 12, Начело једнакости понуђача:

Наручилац је дужан да у свим фазама поступка јавне набавке обезбеди једнак положај свим понуђачима.

Наручилац не може да одређује услове који би значили националну, територијалну, предметну или личну дискриминацију међу понуђачима, нити дискриминацију која би произлазила из класификације делатности коју обавља понуђач.

Члан 72, Коришћење техничких спецификација:

Наручилац не може да користи нити да се позива на техничке спецификације или стандарде које означавају добра, услуге или радове одређене производње, извора или градње.

Наручилац не може у конкурсној документацији да назначи било који појединачни робни знак, патент или тип, нити посебно порекло или производњу.

Наручилац не може да у конкурсну документацију укључи било коју одредбу која би за последицу имала давање предности или елиминацију појединих понуђача, на начин из ст. 1. или 2. овог члана, осим ако наручилац не може да опише предмет уговора на начин да спецификације буду довољно разумљиве понуђачима.

Навођење елемената попут робног знака, патента, типа или произвођача мора бити праћено речима "или одговарајуће".

**ОДГОВОР КЦВ-А:**

Наручилац остаје при захтевима из конкурсне документације.

С поштовањем,

*Комисија за јавну набавку 123-14-О*